《奉酬刘令见怀》
宋代·华镇

世路差池懒自嗟，眼前随分过年华。山中寻药援青嶂，海上将年踏浅沙。

怀旧爱君交态厚，题诗寄我素封斜。争知节物随人冷，十月东篱未有花。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。